दुख का मूल कारण इच्छा : रामस्वरूप
मानवजीवन में दुख का मूल कारण लालसा इच्छाएं ही हैं। कलियुग में अपनी इन्द्रियों को वश में रखना हर किसी के बस में नहीं। मन को वश में करनेवाला सहजता से भवसागर को पार कर लेगा।
यह बात रामद्वारा में चल रही भागवत कथा में संत डाॅ. रामस्वरूप शास्त्री ने बुधवार को प्रवचन देते हुए कही। कथा में डाॅ. शास्त्री ने गजेन्द्र मोक्ष, देवताओं-दैत्य के समुन्द्र मंथन की कथा सुनाते हुए कहा कि भगवान शंकर ने सृष्टि की रक्षार्थ हलाहल पिया। उसी प्रकार सांसारिक जीवन में (मानव) जीवन में कई ऐसी घटनाएं होती हैं जिसमें उसे जहर का घूंट पीना पड़ता है।
संत ने कथा में बताया कि भगवान ने मोहिनी रूप, कामधेनु रूपी गाय का ऋषि मुनियों द्वारा पालन किया जाता है। कलयुग में गाय को पालने के लिए संत महात्माओं को मानव को जगाना पड़ रहा है। रामस्नेही भक्त राजाराम सर्राफ ने बताया कि भागवत कथा में कथा व्यास डॉ. शास्त्री ने भगवान वामन अवतार, राजा बली, त्रैतायुग मे भगवान श्री राम के चरित्र का वर्णन करते हुए कहा कि जब-जब धरती पर आसुरी शक्तियों का भार बढ़ता है, उसे समाप्त करने के लिए भगवान स्वयं आते हैं। शास्त्री ने कथा में द्वापर युग की चर्चा करते हुए कहा कि भगवान श्री कृष्ण ने आसुरी शक्तियों को नष्ट करने के लिए, गो रक्षार्थ जन्म लिया। कथा में भगवान श्री कृष्ण का बाल रूप का चित्रण किया गया। तत्पश्चात नंद के घर आनंद भयो जय कन्हैया लाल की, जय कन्हैयालाल की, जसोदा के लाल के जयकारे से कथा स्थल गूंज उठा। कृष्ण जन्मोत्सव पर सभी भक्तों को पंजेरी माखन का प्रसाद वितरित किया। कथा में मुख्य यजमान मनोहरलाल ओमप्रकाश मुथा परिवार थे। गुरुवार को कथा में कृष्ण की बाल लीलाओं, गिरीराज (गोवर्धन पूजा) आदि का वर्णन किया।
मबाड़मेर. रामद्वारा में चल रही कथा में उपस्थित भक्तजन।
hin_Deva hin_Deva hin_Deva hin_Deva mai_Deva